Diari Oficial de la Generalitat Valenciana


Sumari del DOGV 1733, del 27-02-1992 (1992/824090)

ORDRE de 19 de febrer de 1992, del Conseller de Treball i Afers Socials, per la qual convoca i regula les ajudes per a la promoció de l'ocupació autònoma.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/02/19/(2)/dof/vci/html**

### Dades del document

Número de DOGV
:   1733

Data del DOGV
:   27-02-1992

Secció del DOGV
:   DISPOSICIONS GENERALS

Número del document
:   1992/824090


Data del document
:   19-02-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 19 de febrer de 1992, del Conseller de Treball i Afers Socials, per la qual convoca i regula les ajudes per a la promoció de l'ocupació autònoma.  
Des de l'any 1986, en què es produïren les transferències dels mitjans i serveis del programa de promoció de l'ocupació autònoma, s'han estat caracteritzant les mesures per una major concreció a efecte dels col·lectius beneficiaris d'aquestes. Així, es va passar des d'unes ajudes exclusivament financeres - reducció dels interessos de préstecs concertats- a atorgar-se subvencions a fons perdut que permetessen uns ingressos mínims durant l'inici de l'activitat. Posteriorment, les ajudes es dirigiren a dos col·lectius que amb major força pateixen la desocupació: joves, fonamentalment, que tracten d'accedir per primera vegada al mercat de treball, i els aturats de llarga duració.  
Altre aspecte que mereix ser pres en consideració a l'hora d'establir mesures que siguen efectives és el relatiu a les inversions que cal escometre quan es tracta de crear el propi lloc de treball. Es per aixà que s'estima que la quantia màxima del préstec que podria ser objecte de subvenció, fins ara de dos milions de pessetes, cal que siga incrementada considerablement a fi de permetre que projectes superiors als dos milions de pessetes puguen ser mampresos sense els problemes de finançament patits fins ara.  
D'aquesta manera ens trobem amb un ventall de mesures que, en alguns casos compatibilitzades amb la capitalització de les prestacions per desocupació, permet emprendre activitats susceptibles de crear ocupació.  
D'altra banda, i vista la favorable acollida que aquestes mesures han experimentat, s'incrementa notablement la dotació econòmica del programa a través de dues noves vies: el cofinançament del Fons Social Europeu i l'assignació de fons propis de la Generalitat, els quals vénen a sumar-se a les transferències provinents dels Pressupostos Generals de l?Estat.  
En atenció d'aquests motius, i fent ús de les facultats que em confereix la Llei 5/1983, de 30 de desembre, del Govern Valencià, i el Decret 18/1992, de 3 de febrer, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer. Objectius i destinataris  
Aquest programa té com a objecte promoure i ajudar a finançar projectes que busquen la constitució en treballadors autònoms o per compte propi de persones desocupades que figuren inscrites a les oficines d'ocupació. Les ajudes es finançaran a càrrec dels crèdits consignats en la línia 402/000/92 dels pressupostos per a 1992 de la Generalitat Valenciana. Aquestes es concediran sempre que hi haja disponibilitat suficient per atendre-les.  
Article segon. Ajudes  
1. Es podran concedir subvencions de fins a 250.000 PTA que contribuesquen a garantir durant l?inici de l'activitat per compte propi uns ingressos mínims a les persones desocupades menors de 25 anys inscrites a les oficines d'ocupació, o majors d'aquesta edat que porten, si més no, un any en aquesta situació.  
L'import de les ajudes podrà ser incrementat en un 100% en el supòsit que els programes presentats amb aquesta finalitat siguen aprovats pel Fons Social Europeu. En aquest cas, no es podran concedir més ajudes que les assignades a càrrec del fons estructural esmentat, d'acord amb els criteris legalment establerts.  
2. Així mateix, es podran concedir subvencions per tal de reduir interessos de préstecs destinats a finançar les inversions necessàries per a constituir-se en treballadors autònoms o per compte propi. Aquestes subvencions seran, com a màxim, de 6 punts del tipus d'interés fixat per l?entitat de crèdit que concedesca el préstec. Seran calculades com si es meritessen cada any de llur duració, inclòs el possible període de mancança, i es destinaran exclusivament a l'amortització parcial del principal.  
La quantia màxima que podrà atènyer la subvenció no excedirà de 500.000 PTA; llevat de quan es justifiquen inversions en actius fixos l?import dels quals supere els dos milions. de pessetes (2.000.000 PTA) en aquest cas podran subvencionar-se els préstecs necessaris per finançar-les amb un límit de nominal de quatre milions de pessetes (4.000.000 PTA).Els préstecs per a ser subvencionables hauran de ser concedits per les entitats de crèdit que tinguen subscrit, a aquest efecte, un conveni amb la Conselleria de Treball i Afers Socials o, si hi manca, amb el Ministeri de Treball i Seguretat Social.  
Aquests préstecs no podran ser cancel·lats durant el primer any de vida. Si es fa així el prestatari estarà obligat a reintegrar a la Tresoreria de la Generalitat Valenciana la totalitat de la subvenció rebuda. Si l'amortització anticipada es produís una vegada transcorregut aquest període el reintegrament ho serà de la part de subvenció no meritada.  
3. Les ajudes per assistència tècnica tindran com a finalitat subvencionar els estudis de viabilitat i/o assessorament que faciliten l'auto-ocupació. No tindran aquesta consideració els treballs l?objectiu dels quals siga la tramitació d'autoritzacions de caire administratiu.  
Aquestes ajudes podran ser concedides d'ofici, quan l?estudi de l?expedient ho demane, o a instància de part. En aquest cas la subvenció concedida no podrà excedir del 50 per cent del cost de l?estudi presentat.  
L'assistència tècnica serà prestada per empreses o persones físiques especialitzades que reunesquen garanties de solvència professional.  
Article tercer. Requisits  
a) En general:  
- Ser desocupat i estar inscrit a l?oficina d'ocupació.  
- No haver iniciat l'activitat abans de sol·licitar les ajudes.  
b) Rendes de subsistència.  
- Tenir reconegut el dret a la subvenció financera, o  
- Haver capitalitzat la prestació per desocupació.  
- Els desocupats majors de 25 anys, romandre, almenys, un any inscrits a l'oficina d'ocupació.  
c) Subvencions financeres.  
- Tenir concedit un préstec en els termes indicats a l'article 2n.-2.  
d) Assistència tècnica.  
- Necessitat objectiva de realitzar un estudi tècnic previ a l'inici de l'activitat, segons que assenyala l'article 2n.-3  
Article quart. Normes de procediment  
1. Les sol·licituds de subvenció es tramitaran davant la Direcció Territorial de la Conselleria de Treball i Afers Socials corresponent, per raó del domicili del peticionari, en els models oficials facilitats per aquestes. Caldrà adjuntar a les sol·licituds la documentació que s'hi indique.  
Instruït l'expedient per les direccions territorials, aquestes el traslladaran junt amb l'informe a la Direcció General d'Ocupació i Cooperació, en el termini màxim de 15 dies.  
2. Les sol·licituds de subvenció financera hauran de formular-se amb posterioritat a la concessió del préstec objecte d'aquesta. No es donarà curs a les peticions que no hi adjunten el certificat de concessió pertinent, el qual haurà d'indicar les característiques necessàries per al correcte càlcul de la subvenció.  
3. El termini de presentació de sol·licituds finalitzarà el 31 d'octubre de cada exercici.  
Article cinquè. Resolució  
La competència per assabentar-se de les peticions de les ajudes serà del Conseller de Treball i Afers Socials, qui, a proposta del Director General d'Ocupació i Cooperació, dictarà la resolució pertinent en un termini màxim de 90 dies. Abans de resoldre-la podrà demanar els informes què considere escaients.  
- La resolució adoptada en el cas de petició de les subvencions financeres esmentades en l'article 2n.-2 serà notificada a l'entitat creditícia que hagués concedit el préstec objecte de subvenció.  
Article sisé. Pagament i justificació  
- 1. Notificada la resolució per la qual es concedeix la subvenció sol·licitada, perquè siga efectiu el pagament els beneficiaris hauran d'acreditar en el termini de 30 dies l?inici de l'activitat laboral i, si escau, l'alta en el Règim Especial de la Seguretat Social corresponent. També hauran de justificar allò indicat en la disposició addicional primera.  
2. Cas que el projecte supere els dos milions de pessetes d'inversió haurà d'acreditar-se la seua realització prèviament al lliurament de les subvencions.  
3. Excepcionalment podran lliurar-se pagaments amb caràcter anticipat, que no podran excedir de tres mesos el termini per a justificar la materialització del projecte.  
4. En les subvencions atorgades per assistència tècnica caldrà aportar-hi, a més, minuta o factura dels serveis prestats, com també l?estudi o treball objecte de subvenció.  
5. Les subvencions financeres es lliuraran directament, i d'una sola vegada, a l?entitat creditícia pertinent, la qual practicarà l'amortització del principal fins on arribe.  
DISPOSICIONS ADDICIONALS  
Primera  
D'acord amb el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, els beneficiaris de les subvencions hauran d'acreditar, abans del cobrament, que es troben al corrent de les seues obligacions tributàries.  
Segona  
Qualsevol alteració de les condicions tingudes en compte per a concedir la subvenció podrà produir la modificació de la resolució que es dictà o, si escau, la revocació.  
Tercera  
No podran obtenir les ajudes establertes en aquesta ordre aquelles persones que n'hagen tingut en algun dels tres exercicis anteriors al de la nova petició.  
DISPOSICIO TRANSITORIA  
1. Podran accedir a les ajudes regulades en aquesta ordre aquells treballadors autònoms o per compte propi que acomplesquen els requisits establerts en el moment de l'inici de la seua activitat, i que aquest s'haja produït en el període comprès entre l'1 de gener de 1992 i la data d'entrada en vigència d'aquesta ordre.  
2. Les ajudes hauran de sol·licitar-se en el termini de 30 dies des de la data que s'indica a la disposició final primera, tret de les sol·licitades amb anterioritat i dins del període assenyalat en el número anterior.  
DISPOSICIONS FINALS  
Primera  
Aquesta ordre vigirà l?endemà de la publicació al Diari Oficial de la Generalitat Valenciana.  
Segona  
Són derogades les ordres d'aquesta conselleria d?1 de desembre de 1990 i de 28 de desembre de 1988, per les quals es convoquen i regulen les ajudes per tal de promocionar l?ocupació autònoma.  
València, 19 de febrer de 1992.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI